
s siebzehnti mueli

los los los sait sich der andreas er will sich aatriibe, will die dynamik nutze wo geschter isch entstande ganz neui themene hett er choenne beschriibe
aber denn bremset er sich wider und dasmal ganz bewusst, well es naemlich guet waer es paar sache us der vergangeheit i daere gschicht nochli besser zerchlaere
nid wuerklich definitiv zerchlaere aber eifach  e so chli ungefaehr, isch der andreas doch mittlerwiile ziemlich a sin eigene gumpi stil gwoehnt und findet es gar noed so schlaecht ei gschicht nid zbeende und in ere chli veraenderte oder sogar sehr veraenderte form wiiterzmache
ohni jetzt no meh zrugglaese ha was er sich ja vorgnoo hett in kombination mit em schriitwiise uebersetze aber es ihm irgendwie zlangwiilig isch oder zmuehsam ... also ohni nachglaese zha mag er sich irgendwie errinnere dass nachdem die acht initiante vor initiative zur erwiiterig vor bundesverfassig um en artikel wo jedere gmeind de uustritt us der eidgenosseschaft taet erlaube ... nachdem also die acht initiante ihri ganz persoenliche argument beschriibe hend und au als audiodatei is netz gstellt hend ... dass nachher dank der digitale identitaet vor schwiizer eidgenosseschaft uusgstellt und em dadurch ermoeglichte digitale unterschriftesammle die benoetigte 100 000 unterschrifte innert zwei monat zaemecho sind, sogar hundertfuefzgtuusig ... und jetzt mach ich en neue boge, verbinde de moment nachdem die initiative zustandcho isch mit der andere gschichtslinie wo seipur und kaispar hei die supervisions datebruelle awendig bastlet mit jenste sensore wo die menschliche koerpersignal sowie vor allem de blick vom mensch hett choene in ere art und wiis in en groessere zaemehang bringe, hett choenne analysiert werde, dass sehr villi groesseri wie chlineri unternehme wie au vereine und noed regierigsorganisatione weltwiit hei die acht sehr sensitive fruende und fruendinne engagiert um ihrne organisatione zhelfe ihre workflow und ihri harmonie i de teams zverbessere
und de boge bestaht darin, dass im jahr 2018 wo d initiative iigreicht worde isch bir bundesverwaltig wo denn bestaetigt hett dass die noetigi aazahl unteschrifte erreicht worde isch ... was heisst dass s initiativkomitee i dere ziit zwuesched em iireiche vo de unterschrifte und de abstimmig ... wo vo eim bis drue jahr chan sii je nachdem wieviel gueltigi initiative ir warteschlaufe sind, also uf en abstimmigstermin warted... also de boge isch dademit jetzt gmacht, die acht fruendinne und fruende hend sofort nach em endi vor unteschriftesammlig aagfange mit er supervisions app und ihri dienste de unternehme und vereine zur verfuegig zstelle, sie hei nid mit dem finanzelle erfolg grechnet, sie hend taenkt dass villicht e handvoll millione choented maximal zaemecho womit sie denn choented meh land chaufe i de gmeinde wo sie gebore sind, in nachamberg und ennetamfluss
sie sind ziemlich baff gsi wo denn soviel uuftraeg inecho sind, dass sie no meh supervisions erfahreni therapeute hend choenne zuechenaeh wo ihne ghulfe hend die enormi uuftragsfluet abzarbeite
die acht sehr empfindliche sensitive mensche hend natuerlich an en erfolg vo dere abstimmig glaubt, es isch ja nid um dabschaffig vor schwiizerische eidgenosseschaft gange 
das isch ihne zwar no maengisch dure chopf gange, wie denn das waer wenn dgmeinde alli zaeme taechted duufloesig vor eidgenosseschaft verlange inklusive de verteilig vom bundesvermoege bzw. de werte wo i de bundeseigne betriebe stecked in form vo hueser infrastruktur maschine fahrzueg schiene vor iisebahn und so wiiter
aber das hett der andreas scho mal uusgrechnet vor emene ziitli ... villicht holt er das nomal fuere us sim soziale netzwerk notizeblock... aber jetzt zrugg zur situation nach em erfolgriiche zstandcho vor initiative
die acht hend anen erfolg vo de kommende abstimmig glaubt, sie hend draa glaubt, dass dschwiizerinne und dschwiizer nid nur fuer ihres land aber au fuer all die andere nationalstaate wei de artikel zum elegante uustrete im gegesiitige ivernehme aaneh
fuer die andere nationalstaate i dem sinn dass wenn emol ein nationalstaat das recht uf uustritt i sini verfassig uufnimmt, sich sehr wahrschiinlich in andere nationalstaate au dbuergerinne und dbuerger taechted iisetze beziehigswiis ihre volksvertreter zu sonere gsetzeserwiiterig taechted ermuntere bis sogar draenge
gits doch nid nur in europa sondern uf de ganze welt so einige regione wo sich gern taeted vo ihrne nationalstaate loese us de verschiedenste gruend
mmmh... also wahrschinlich sind die gruend gar noed so verschide wenn oepper sich die mueh taet mache die verschiedenste unabhaengigkeitsbewegige mitenand zvergliche
aber das isch dem spass und uf sis eigne befinde fixierte andreas nid moeglich, emol nid im moment
villicht eines tages choent er serioeser werde und fuer so en text sich dmueh mache id vergangeheit id gschicht vo de verschiedenste unabhaengigkeitsbewegige
iiztauche
also ebe, um nid wieder zfescht abzschweife ... de boge wo der andreas huet moecht mache isch de zwuesched de iigreichte und als gueltig akzeptierte initiative wo uf ihri abstimmig warted und dere supervisions datebruelle awendig wo de acht initiante einehalb jahr arbeit beschert wo sie denn am schluss hei choenne 70 milliione gwuenn verbueche wo sie investiert hend um acht quadratkilometer bestes fruchtbarstes weide und acherland zchaufe ir region vo de doerfer nachamberg und ennetamfluss
und ebe ... obwohl die acht fruendinne und fruende an erfolg vor abstimmig glaubt hend, sie hei de abstimmigstermin erwartet irgendeinisch i de jahre zwuesched 2019 bis 2021
so zueversichtlich sind sie sich am vorbereite gsii uf die gmeindsabstimmige
in nachamberg und ennetamfluss wo ab dem tag wo der uustrittsartikel ir bundesverfassig in chraft tritt, wo ab dem tag aa sofort choented beantragt werde choented, e ganz eifachi frag stelled
moechted sie als buergerin als buerger vor gmeind nachamberg fuer en uustritt us der eidgenosseschaft stimme oder fuer en verbliib im schwiizer nationalstaat
indem die acht fruendinne und fruende im  januar 2019 so viil land hei choenne chaufe i dene beide gmeinde und ir folg au meh als tuusig mensche hei iiglade zum mit ihne uf dem grosse biz land zwohne 
mitzhelfe bim gmues pflanze bim permakultur frucht und nussbaumwald bim hanfabau beides fuer gnuss sowie medizinali zwecke was heisst mit emene normal hoche thc ghalt vo oeppe siebe prozent wie au de seilihanf wo weniger thc hett und weg sine fasere begehrt isch, fasere wo choend als rohstoff fuer papier textil und baustoffe bruucht werde
die meh als tuusig mensche hend vor allem vo hand gschaffed im sinn vor permakultur hend viil ziit iigsetzt zum de pflanze zuezluege bim wachse, hei ufs land glosed was es wott und hend versuecht nur wenigi aber sehr intelligenti iigriff vorzneh
und doch hetts au maschinelli hilf bruucht um die grosse flaechene mit hanf iizsae und moeglichst schonend zernte wenn moeglich ohni de permakulturgarte allzufescht mit schwere traktore und ladeahaenger zverdichte
mit dem gedanke 
haend de kaispar und de seipur de ischmi aagfroeget oeb er ehne taecht helfe e multifunktionsdrohne zbaue ... im sini koordinationstalent hei sie ja kenneglernt us dere ziit won er die datebruelle baued hett inere globale dezentral verteilte chliiproduktion ... 
so sind die drue im summer 2019 zaemegsesse um e neuartigi drohne choenne konstruire, en oeppe fuuschtgrosse ball wo alli moegliche extensions also extremitaete oder andersch gseit ... fuess oder fluegel oder graber chan uusfahre, je nach bedarf chan die drohne uf em bode rolle mit uusgfahrne hunderte vo beinlis oder i de luft fluege mit dutzende vo ebeso uusgfahrene propellerli ... oder sie hett en teil vo ihrne extensione als messer bruucht um zum biispil hanfbluete oder sunneblueme choepf us der luft zernte... fruecht wo denn vo drue oder vier anderne drohne wo zwuesched sich es netz hei gspanned an feldrand transportiert werded
wo sie denn wiederum vo enere kombination us mehrerne hundert ballgrosse droehnlis abtransportiert worde sind ine lager und verabeitigshalle
die kombination us mehrene hundert drohne hett die verschiedenste forme choenne aaneh, einisch wienen groosse ladewage eifch mit em unterschiid dass villicht oeppe fuefzg drohne am bode rolled mit ihrne hunderte vo beinli uusgfahre und ueber ihne bilded wiiteri fuefzig andere droehnli es transportgfaess so oeppis wie en ladewage fuer gras oder heu indem sie us sich use mit neuartigem nanostrukturiertem material die verschiedenste netze usedrucked im moment und sich denn so mitenand verbinded
natuerlich hend die droehnlis au ganz chlini solarpanels wo sie choi uusfahre zum ihri baterie im innere uufzlade mit sunneliecht sowie au dmoeglichkeit es segel us sich usezfahre wo sie in wind choi uufstiige laa wie nen drache um denn beides en zug energie zernte entweder fuer direkti fortbewegig oder zur umwandlig in speicherbari energie fuer dbatterie
und so... um nomal uf de boge zruggzcho wo der andreas doch huet moechti baue ... so hend meh als tuusig neui landwirtschaftlichi mitarbeiter wo us allne laender sind cho uf nachimberg und ennetamfluss, die meischte sind mensche gsii uf der flucht vor chrieg und wirtschaftlicher noot plus anarchiste us allne regione vor welt, aber au oeppe en drittel sind schwiizerinne und schwiizer gsii wo hei welle debii si wenn denn die erste beide gmeinde sich wuered entscheide, de neu gschaffni uustrittsartikel in gebruuch zneh und endlich us dere eidgenosseschaft uusztrete, endlich darum well ab dem ziitpunkt keini gsuech meh muessted gstellt werde um die fruendinne und fruende us der ganze welt choenne iizlade nach ennetemfluss und nachamberg cho um dert es lebe in harmonie und zaemesii zfiire
well inere freie gmeind die mensche vor ort choi entscheide oeb sie die oder jeni neui iiwohner moechted willkomme heisse oder noed... und nid oeppe e kantonali oder e bundesbehoerde muessti aabettlet werde um doerfe mensche zhelfe hie anecho ine sicheri umgebig, oftmals um ihres lebe zrette
aber ebe denn gaebtis da au no die option, die nid so schoeni moeglichkeit dass s schwiizer stimmvolch ebe nid taecht sich selber die freiheit gaeh und de uustrittsartikel nid id bundesverfassig iibaut choenti werde bis 2021
was wuerklich zum huele waer
aber dennoch, de thc haltigi hanf isch ja au scho sit mehrere dutzende vo jahre verbote und trotzdem kiffet villicht bis zeh prozent vo de schwiizerinne und schwiizer 
das mit em cbd hanf zpushe meine das seg jetzt dloesig isch ja en fertige witz... klar isch cbd guet fuerd muskelentspannig und fuer viles meh, aber thc isch au oeppis guets und hett au heilwuerkige
also bitte liebi schwiizer mitbuergerinne und mitbuerger, loend eus au de thc haltigi hanf gniesse ohni muesse ordnigsbuesse zzahle wegem verstoss geges betaeubigsmittelgsetz
ueberhaupt was gaht das oepper anders aa als mich mit was und wie starch ich mich wett betaeube
en fertige h...e stumpfsinn das verbot vo cannabis heroin kokain extasy lsd psylocybin und so wiiter, alli pflanze und alli kuenstlich hergstellte substanze setted jedem mensch zur uniigschraenkte verfuegig staah, zum demit zexperimentiere und sich selber zmedikamentiere, sich selber zheile vo geistige wie koerperliche gebreche komplikatione verchnotige zloese dur de ruusch oder die sich selber versenkig  in en intensivi entspannig  ... 
also ebe ... oeppe glich tumm wies isch mensche siinaeh vo natuerliche wie kuenstliche substanze zverbiete, und au wenn oepper sich taeti toete mit enere selbstgwaehlte ueberdosis vomene starche betaeubigsmittel wie heroin ... es isch doch sini oder ihri seele, sin oder ihre koerper wo de priis fuers ueberdosiere mues zahle, und wer weiss, villicht hett ja der mensch au s moralische recht sim laebe es endi zsetze ... oder oeppe nid ... frage...
aber nei, fuer de andreas isch es tuusigprozent klar, jede mensch isch herr oder herrin ueber sini oder ihri seel sowie koerper
folglich gats grad gar niemert nuet aa was en mensch zu sich nimmt, oeb jetzt suurchrut mit speck oder en heroin kokain cocktail
au das waer natuerlich en vorteil vo enere globale situation wo verschiedensti nationalstaate ihrne gmeinde taechted en uustritt in stil und mit wuerde erlaube ... dass die freie gmeinde ueberall uf der welt choented e heimat sii fuer all die mensche wo sich selber wennd behandle wo ihre eigne arzt und ihri eigni aerztin und statt vor pharmaindustrie im fernseh beworbene schmerzmittel lieber e chli morphium oder heroin taechted konsumiere
mmh... also sogseh waered doch die mensche wo gege e legalisierig vo allem usser tabak und alkohol sind, wo lieber die grosse pharmakonzerne gsend milliardegwuenn iistriche jedes jahr als dass
sie taechted ihrne mitbuerger erlaube im gwaechshuus es paar mohnpflanze zpflege und zhege... so gseh waers doch fuer die legalisierigsgegner e gueti sach wenn es freii gmeinde gaebt wo all die chented wohne wo ebe die vo de nationalstaate verbotne pflanze und substanze wei fiire... dnationalstaate chented sich millione spaare a geld wo huet fuer dbestrafig vo drogebenuetzer igsetzt wird, en tag gfaengniss chostet de staat druehundert franke
aber ebe jetzt nomal zrugg zu der sehr truurige eventualitaet dass au bi mene zustandecho vonere initiative und ener abstimmig fuer en uustrittsartikel, dass nachdere abstimmig alles wuer bim alte bllibe ... so choented doch die acht iniitiante, die acht fruendinne und fruende mit ihrme acht quadratkilometer grosse hanf baumnuss aepfel bire chriesi baum permakulturwald wo au chabis und rande wachsed nebed ruebli und haerdoepfel und wo meh als tuusig fortschrittlich denkende mensche us de ganze welt e heimat choend sii wo sie zaeme mit den fuustgrosse droehnli taechted saee und ernte, taechted use de hanffasere chleider fabriziere in beides hand und drohne maschine arbeit, taechted tomate ruebli rande und chabis i glaeser fermentiere fuer sich selber und fuer dfeinschmoecker ir region ... das multikulti permakultur paradies taecht trotzdem wiiter existiere, mit oder ohne de uustrittsartikel ir bundesverfassig

und wer weiss ... villiicht taeted ja die alte wie neue bewohnerinne vo ennetamfluss wie vo nachimberg saege nach dere verlorene abstimmig ueber derwiiterig vor bundesverfassig um en uustrittsartikel...
villicht taete sie zuenand saege ...
wuesset er was, mini liebi dorf mit bewohner ... das isch doch en fertig bloedsinn, fuer was bruuche mir derlaubniss vom bund um uusztrete, choemed mir mache eifach en abstimmig under ois, e noed offizielli umfrag grad so wies die in catalonie gmacht hend ... und denn hoere mer eifach uf stuere zzahle, montiere die schwiizerchruezlete kontrollschilder ab und schicke sie dene ir bundeshuette zbern imene grosse paeckli zue mit eme eifache brief
am fuefte november 2021 hend ueber achtzig prozent vo de iiwohner vo de gmeinde nachamberg und ennetamfluss
sich rfuer de uustritt us der eidgenosseschaft entschiide
untestehend finded sie jede einzelni grundstueckbsitzer us uesne beide doerfer wo ab em heutige tag keini stuere meh werde zahle a d eidgenosseschaft sowie au ihri grundstueck nuemme als staatsgebiet oder territorium vom kanton tuend aaluege
all die grundstueck sind ab em huetige tag teil vor freie gmeind bergnebemfluss 

die obige wort han ich ir stadtbibliothek 
a eim stueck zwuesched em eis und drue am namitag gschriibe


es isch maentig abed zwaenzg nach sechsi und ich han froid jetzt grad uf wordcounter.io zgah um zluege wieviel woerter ich huet namittag han choene schriibe in eim fluss
es sind fascht 2400
was heisst dass ich i guete ziite chan 1200 woerter schriibe pro stund
was voll okay isch ich finde das sogar guet
ich wuerd saege dass 1000 pro stund choenti sziil si
bi 1 bis 3 stund pro tag
oder au jede zweiti tag
was oeppe 9000 woerter ir wuche macht
und en hunderttuusig woerter text
innerhalb vo 3 moenet chan entstah
was maximal 400 000 woerter oder vier hunderttuusiger stueckli
pro jahr waered
ich glaub fuers 2017 han ichs scho oeppe zaeme
luege mer doch nache
isch au grad e gueti vorwand zum die andere 3 textlinie zerwaehne wo 
ich i dem jahr han gschriibe

https://archive.org/details/apatm
hett 154224
der erscht text gschriben am 21.4.2017
der letschti am 19.7.2017
macht 79 taeg a je 1952 woerter

https://archive.org/details/thefifthascendestoryline
hett 106479 woerter
dr ersti text am 12.9.2017
der letzti am 27.10.2017
gschribe
was 45 taeg macht mit 2365 woerter pro tag

https://archive.org/details/erotic-sixthascendestoryline
hett 33647
de ersti text am 28.10.2017
und der letzti am 14.11.2017
gschribe 
was 18 taeg macht mit 1869 woerter pro tag


und 
https://archive.org/details/jede_mensch_sin_und_ihre_eigeni_souveraen
hett bis vorenere halb stund 54622 woerter gha
de ersti text vo dere reihe gschribe am 14.11.2017
und de huetigi am 4.12.2017
was 20 taeg mit durschnittlich 2730 woerter giit

alli 4 textlinie zaemegraechnet gaebti
162 schriibtage i dem jahr mit alles in allem
348999 woerter git, was fuer e schoeni zahl
also damit chan ich meh als laebe, das isch
wuerklich e megahammerleistig
bravo andreas, das isch e wuerklich tolli sach
um der kompletthalber no choentich de gsamti 
durchschnitt vo allne 162 schriibtaeg uusrechne
was 2154 woerter pro schriibtag macht
au interessant waer aazluege wien ich mich gsteigeret han
vo weniger als 2000 woerter april mai bis uf im november
2730
natuerlich hilft skeyboard wo nich chan bruuche i de chaeltere 
jahresziit enorm um i weniger stunde meh woerter choenne zschriibe
mit 2 finger im wald han ich sicher noed meh als 500 woerter anebracht 
pro stund ufem smartphone ir vierte und fuefte ascende storyline
aber defuer han ich so gsfuehl dass die erste beide textlinie vom fruehlig
summer und herbst um einiges besser sind als die beide vom herbst und winter
eifach well ich besser denke chan im wald, es isch de traum gsii abgseh vo de zeckene
und dem gfuehl dass ich sbade und stanze am wilde fluss verpasse

grad vorgestert han ich bim laese vo https://www.draft2digital.com/blog/the-first-million-words-are-practice/
muesse schmunzle wo es gheisse hett dass fuer eine wo moecht en author werde
s schriibe wichter soett si als die schoen bruenti huut
de text hett sehr viil gueti infos drinne, motivatione warum vil schriibe und 
jede tag chan helfe en guete author zwerde
also ich wett ned muesse jede tag schriibe, ich denke jede 2te und 3te pro wuche isch vorig gnue
so wie i dem jahr isch perfekt fuer mich chli weniger als dhaelfti vor ziit bin ich inere story drin gsii
ich choent mir au guet vorstelle dass ich zum biispil choenti groessere abstaend mache bi de schriibtaeg
was heisse wuerd zum bispil jede 4ti tag zschribe aber denn derfuer grad 4 bis fuef tuusig, so choent ich laenger
inere story drin bliibe, was fuer mich sehr wichtig worde isch, also abgseh vom schriibtraining, ich han ja nid oeppe 
sziil en kommerziell erfolgriiche author zwerde … oder villicht doch ?
bin mir da noni so sicher
wie ich au nonig so gnau weiss wegem drucke vo mine texte
also ich bin sehr dankbar wenn oepper die texte sine bekannte wiiterzeigt oder auf em internet empfiehlt, das
isch so ne schoeni freud wenn meh luet choented mini text laese
aber uusdrucke als buech, dadevo han ich no chli respekt
well denn ja automatisch en ebeni derzue chunt vo villicht au mensche in kontakt chiemted mit minere kunst
wo mich villicht taechted kritisiere und mini idee sehr schlaecht faended oder sogar gfoehrlich
und ich chan das ueberhaupt grad gar nid bruuche, luet wo nen hass uf mich uufbaued ufgrund vo dem wonich als
therapie schriibe
es isch scho schlimm gnueg dass ich i vilne vo mine bekannte beziehige so gscheitert bin dur mis grobe verhalte
und mengisch au drohende verhalte, uf was ich wuerklich nid stolz bin und ich wuerklich nid wot sii so, en
grobian wo schlaeg aadroht, au wenns nur im moment isch und nid ernst gmeint, so isch es doch genau sgegeteil
wo nich dra glaube, an es mitenand ane allliebi, es enand gern ha
es isch ziemlich schlimm cho mit mir dass ich fascht scho wie de mainstream funktioniere, ziemlich guet alli
mensche uf de strass uusblende, sie nur als schemene wahrnime und kein gfuehlsmaessige ateil meh nime
sowie au a dene begegnigsorte mich ziemlich desintressiert zeige und hoechstens no oeppe 3 oder 4 luet pro tag
offenen herzes begegne
aber das chunt halt au vom sich meh ufs schriibe konzentriere, energie spare, sich mit weniger mensche 
iila und generell weniger tuef, um denn tuefi zfinde ir zwiesprach mit sich selber
im schriibe
isch okay so, solang ich noed faehigkeit verluere, offenen herzes mit andere mensche uusztusche, solang
ich nid ine sozialphobie verfalle won ich i jedem mensch wo uf mich zuechunt oder mich aspricht oepper
gsehne wo mich wott ablenke vo minere gschicht

mmmh… ebe das mit em geld verdiene
ich chan mir nonig so guet vorstelle en roman zschriibe wo kommerziell choent erfolg ha, mis englisch is zwenig guet
und uf hochduetsch zschriibe han ich no e abneigig im moment
theoretisch choent ich uf hochduetsch en mittelmaessig guete roman schriibe
aber denn chunt ja no mini ablehnig vo satzzeiche und korrektem gross und chlischriibe dezue
plus oeppe am schlimmste mini guemp und ewige selbstbetrachtige won ich unbedingt i mini gschichtli muess ibaue
isch scho fast e fixierig worde
aber ich choents ja als oeppis guets aaluege, als oeppis ganz eignigs, min eigne stil dass ich hin und hergumpe
zwuesched autobiografischer selbstbetrachtig oder meinigsuesserig und tagebuechartigem schriibe und de fantasie
gschichtsteiline
plus und das isch wahrschinlich de groessti hinderigsgrund fuer en kommerzielle erfolg
dass ich nid bereit bin das zschriibe was e leserin oder en leser choent vomene author erwarte beides
vom inhalt wie vor form her gseh, nei, geit grad gar nid
also so leids mir tuet, nid nur fuer mich, au fuer dstuerzahler, ich gseh nid wie ich ide naechste 3 jahr choent
erfolgrich uf em buechmarkt choent bestah um gnueg geld zverdiene dass ich keini invalide rente meh muesst beanspruche
plus ergaenzigsleistige
villicht in 7 jahr ?
aber so wien ich mich kenne, wird ich zwar immer besser lerne mini psychische schwierigkeite in form vo schribe, male, tanze
singe, rede usw. uuszlebe, aber das alles in e verchaufsfaehigi form choenne zbringe, ebe villicht brucht ich no 7 bis 10 jahr dezue
wenn ich mich taet wuerklich dadruf fixiere
isch aber doch nid mis ziil
klar hett ich nuet degege wenn mir uf de soziale netzwerke uf einisch hunderti vo begeisterte leser wuered schriibe und 
mich froege oeb sie mir choented e spend schicke es paar batzeli zum danke saege, das waer schoen und taet mich 
sicher sehr ermuntere zum wiiterschriibe
also huett zum biispil han ich doerfe oepperem es paar bletter vo dem mundart gschriibene schenke und die person
hett freud gha
was mich villicht widerum so agspornt han dass ich ganzi zwei stund ir bibliothek han choene dureschriibe
zum teil under erschwerte bedingige was heisst dass im gliiche ruum gredet worde isch
normalerwiis bin ich den voellig blockiert wenn oepper redet waehrend ich am schriibe bin, isch wie wenn
der kanal wo nich am lose bin, de kanal i mich ine, vo dem rede gstoert wuerd werde
ich han mich i dem jahr vor allem im herbst aagfange so ztrainiere dass ich eifach dchopfhoerer uufsetze und 
verschiedensti mantra musig lose oder anderi musig won ich gern han
power metal, dband stratovarius los ich sehr gern
und au dshanti people find ich ziemlich interessant wie sie indischi spiritualitaet improvisiere
https://www.youtube.com/watch?v=ejmKOWGzPSg
https://www.youtube.com/watch?v=4DzX_QHzAfo
womit ich bi dem thema waer wo ich ja scho siit einiger ziit vor mich herschiebe tuene

mini beziehig zu indie

grad in letzter ziit hett mis bild vo indie en ziiemliche knick uebercho 
wo nich glese han ueber wieviel chue us dem land use exportiert werded
es 4 milliarde pro jahr gschaeft und indie de zweitgroessti chue exporteur weltwiit

imene land wo fuer viil mensche dchue es hoch verehrts tier isch

aber de export unds schlachte vo chue zverbiete isch au kei loesig, es bruucht en
inneri riifig vo de mensche, dass sie us sich selber nid meh moechted sich am liide
vo de tier beriichere, und sverbiete hilft hie grad gar nuet
ganz genau wies emene riiche nid hilft wenn en de staat zum stuere zahle zwingt
solang en riiche keis sozials gwuesse hett, nuetzts nuet en zum teile zwinge, im gegeteil
es verhaertet en sogar no und e wuerklichi grosszuegigkeit e wuerklichs sozials engagement
wird erschwert dur die staatliche erzwungene stuere wo leider gottes i filne faell vo
selbstsuechtige und nid astaendigi, tumme und gemeine betruegerische mensche falsch
iigsetzt wird oder wie im fall vo de spitaeler, vor armee, vo de wasserwerfer uusgabe, hallo bern
hett sich mal oepper gfraged wies wer wenn dstadt bern mal wuerd saege, hei mir chaufed
kein neue wasserwerfer meh, mir wei gar nuemme meh sottigi situatione entstaah laa sondern
mit allne demonstrationsteilnehmer en sone gueti kommunikation uufbaue dass niemeh i dere stadt
wasser als waffe gege mensche me iigsetzt werde
das waer doch mal en chline spartipp
anstatt 1.8 millione fuer en neue wasserwerfer zbewillige wuerd de stadtrat
e million investiere ines aktives demonstrations handling konzept ufgrund vo 
gwaltfreier kommunikation oder andere zwueschemenschliche verhaltenswiise
wo keini sachbeschaedigunge verursache oder wo mensche taecht erlaube frei dur zstrasse laufe
herrgott, was isch denn scho derbii wenn einisch alli zwei wuche ir stadt fuer 3 stund de verchehr uf es paar
strasse zum erliege chunt well e gruppe vo nid zfridene buergerinne und buerger ihrer unzufriedeheit 
bruuched en uusdruck zgae
waers nid fuer oisi gsellschaftlichi harmonie interessanter wenn alli moegliche gruppe
ebe die moeglichkeite hetted sich regelmaessig dstrasse znaeh indem sie ihne vo de 
de bevoelkerig gae wuerd werde und dpolizei sich eifach wuerd fernhalte
so eifach
und wenn denn zum biispil no i de stadt bern wuerded jedi 3ti plakatwand frei bliibe fuer 
mensche wo moechted ihri meinig anderne mitteile in form vo worte oder zeichnige plus villicht
au no privati gschaefter taete de demonstrantione manifestatione villicht e plattform gae
ene erlaube das oder jenes transparent ih ihres schaufenster zstelle fuer die paar stund
als zeiche vo de unterstuetzig
es gaebt so vil besseri idee als eifach en wasserwerfer chaufe um alles was nid in chram
passt abezsprueze
in chram passt
chraemerlade
alles was nid em markt passt was nid konform zum gschaeftlimache isch
und mitem abespruetze moecht ich wider emol vermehrt uf die tatsach hiwiise dass
es so und so vil mensche giit wo dank de macht und em iifluus vo de pharmakonzerne uf 
die psychiatrische klinike i dem land … dass es vil gueti mensche giit i uesere naechi
wo vo boesartige aerzt und pharmazeutika verchaeufer im kombi mit gwuessne regierigsagstellte
abegspruezt werde ueber laengeri ziit 
anstatt me ine mal wuerd zuelose und sie frage wo sproblem liit werded sie eifach ruhig
gstellt mit ueberdosene vo dseel und der geist beschraenkende medikament
also ich uebertriib jetzt villicht es bizeli mit em boesartig uusteile … aber isch doch wahr
es isch e himmelschreiendi ungerechtigkeit wenn mensche eimal uusflipped e halb stund oder so umeschreied
villicht no seinte oder anderi objekt kaputtmached in ihrer verzwiiflig oder wuet
und dadefuer monate oder jahrelang imene zombiezuestand ghalte werde dur depotspruetzene
aagordnet vo regierigvertreter und sogenannte aertzt oder wer au immer no
mithilft bi dere medikamentoese versenkig vo eusne mitmensche
es isch zum chotze die zwangsmedikamentierig

aber ich bin ja voll abdrifted vo minere indie beziehig
ich bin im jahr 1994 nach indie greist um dert in auroville bi pondicherry in tamil nadu
usezfinde oeb ich moecht dert lebe inere gmeinschaft
ich han denn nach 3 monat die idee vom uswandere us verschiedene gruend ufgaeh
spaeter i mim lebe han ich dur dbsuech vo rainbow gatherings wieder mit de indischi spiritualitaet
smantra singe ums fuer isch eis vo de schoenste und chraeftigste gruppe erlebniss gsi i mim laebe
kontakt ufgno und daenn au fuer mich selber im mantra singe sehr viil freud gha i dene ziite won ich vil 
mit mir und em internet allei gsi bin i de erste jahr nach 2000
sehr wahrschinlich isch mis huetige spontane singe fescht vo dene sanskrit woerter beeiflusst

aber ebe, es giit in indie no meh grossi problem als das vom 2groesste chue exporteur sii
also das was ich als problem aaluege isch de umgang mit de region kashmir
ich chan nid verstah warum de indische nationalstaat nid de ganze kashmir region
en abstimmig aabuetet wo sich jedi gmeind entscheide choenti oeb sie moechted zu pakistan oder bi indie bliibe
oder oeb sie moechted es unabhaengigs freis kasmir sii
und denn gits au no anderi regione uf dem indische subkontinent wo sich gege dverinahmig vo ihrem
gebiet dur de moderni nationalstaat indie wehred
https://en.wikipedia.org/wiki/Separatist_movements_of_India


aber wohl die tuefschti verunsicherig i minere beziehig zur indische kultur han ich erfahre wo nich 
han muesse lerne wie de indischi nationalstaat mit de uriwohner umgaht
https://www.survivalinternational.org/news/6875

und au die ganzi diskussion um differnce zwuesche aryan und dravidian menschegruppe hinterlaat
en verdacht bi mir, dass die vedischi kultur bi all ihrem schoene und guete au es paar anderi nid
so schoeni aspekt hett

wie immer und i allne mine textlinie, wett ich au hie wieder aduete, dass das alles fiction isch
und fantasie was ich hie uufschribe, falls zuefallig en indische nationalist das liist und
mich wetti verklage vo wege sache behaupte oder simage vo indie zbeschmutze welle, das liit mir fern
also quasi en haftigsuusschluss … alles wo nich i dem und allne andere texte je gschribe han hett
nuet mit de realitaet ztue und sind alles hirngspinst, jeglichi uebereinstimmig mit real existierende persone
und orte sind zuefaellig
nei danke ich moecht keini ehrverletzigsklage oder verleumdigsaschuldigunge vor gricht muesse beantworte
oder mich fuer die worte verteidige

mmmh.. also ich glaub das isch e mol gnueg fuer huet, danke fuer eui geduld und verstaendniss fuer
de chli trochni zweiti teil vom huetige schriibe, aber isch ebe wichtig fuer mich das 
tagebuech maessige selbstbetrachte und ich chan nur hoffe dass es villicht andere au
en aaregig chan sii, sich selber uufzschriibe, das was einem bewegt was einem beschaeftigt oder eini











































